Shadowsband er betegnelsen på instrumentale strengeorkestre, helst en kvartett bestående av elektrisk sologitar, rytmegitar, bassgitar og trommer. For eksempel The Beatniks, The Vanguards, The Snapshots, The Cool Cats (etablert 1958) og The Quivers var norske shadowsband. Jan Rohde og Cool Cats reiste til London der de fikk møte forbildene. Terje Rypdal begynte som Shadows-inspirert gitarist. Det ble fra omkring 1960 avholdt «Nordisk mesterskap for shadowsband».